
ระเบียบมหาวิทยาลัยธรรมศาสตร์
 ว่าด้วยกีรตยาจารย์แห่งมหาวิทยาลัยธรรมศาสตร์ (ฉบับที่ ๒) พ.ศ. ๒๕๖๘
 ---------------------------------------
	โดยที่เป็นการสมควรแก้ไขระเบียบมหาวิทยาลัยธรรมศาสตร์ ว่าด้วยกีรตยาจารย์แห่งมหาวิทยาลัยธรรมศาสตร์
		อาศัยอำนาจตามความในมาตรา ๓๙ (๑) แห่งพระราชบัญญัติมหาวิทยาลัยธรรมศาสตร์         พ.ศ. ๒๕๕๘ อธิการบดีจึงออกระเบียบไว้ดังต่อนี้
		ข้อ ๑ ระเบียบนี้เรียกว่า “ระเบียบมหาวิทยาลัยธรรมศาสตร์ ว่าด้วยกีรตยาจารย์แห่งมหาวิทยาลัยธรรมศาสตร์ (ฉบับที่ ๒) พ.ศ. ๒๕๖๘”
		ข้อ ๒ ระเบียบนี้ให้ใช้บังคับถัดจากวันประกาศเป็นต้นไป
		ข้อ ๓ ให้ยกเลิกความในข้อ ๗ ของระเบียบมหาวิทยาลัยธรรมศาสตร์ ว่าด้วยกีรตยาจารย์           แห่งมหาวิทยาลัยธรรมศาสตร์ พ.ศ. ๒๕๖๒ และให้ใช้ความต่อไปนี้แทน
		“ข้อ ๗ ให้มีคณะกรรมการพิจารณาคัดเลือกกีรตยาจารย์แห่งมหาวิทยาลัยธรรมศาสตร์       ที่อธิการบดีแต่งตั้ง ประกอบด้วย
	(๑) รองอธิการบดีซึ่งอธิการบดีมอบหมาย เป็นประธานกรรมการ
	(๒) ผู้ช่วยอธิการบดีซึ่งอธิการบดีมอบหมาย เป็นรองประธานกรรมการ
	(๓) กรรมการที่แต่งตั้งจากผู้ทรงคุณวุฒิทางวิชาการในสี่สาขาวิชา ได้แก่ สาขาวิชาสังคมศาสตร์ สาขาวิชามนุษยศาสตร์ สาขาวิชาวิทยาศาสตร์และเทคโนโลยี และสาขาวิชาวิทยาศาสตร์สุขภาพ สาขาวิชาละสองคน เป็นกรรมการ
	(๔) ผู้อำนวยการกองบริหารงานวิชาการ เป็นกรรมการ
	ให้หัวหน้างานนวัตกรรมการเรียนรู้และการสอนของกองบริหารงานวิชาการ เป็นเลขานุการ
	ผู้อำนวยการกองบริหารงานวิชาการอาจแต่งตั้งผู้ปฏิบัติงานในสังกัดกองบริหารงานวิชาการจำนวนหนึ่งคนเป็นผู้ช่วยเลขานุการก็ได้”
	ข้อ ๔ ให้เพิ่มความต่อไปนี้เป็นข้อ ๗/๑ ของระเบียบมหาวิทยาลัยธรรมศาสตร์ว่าด้วย       กีรตยาจารย์แห่งมหาวิทยาลัยธรรมศาสตร์ พ.ศ. ๒๕๖๒
	“ข้อ ๗/๑ ให้กรรมการผู้ทรงคุณวุฒิมีวาระการดำรงตำแหน่งคราวละสามปีและอาจได้รับ   การแต่งตั้งอีกได้
	
[bookmark: _GoBack]
	นอกจากพ้นจากตำแหน่งตามวาระ กรรมการผู้ทรงคุณวุฒิพ้นจากตำแหน่งเมื่อ
(1) ตาย
(2) ลาออก
(3) เป็นคนไร้ความสามารถหรือคนเสมือนไร้ความสามารถ
	(๔) ถูกจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำ    โดยประมาทหรือความผิดลหุโทษ
	(๕) อธิการบดีให้พ้นจากตำแหน่งด้วยเหตุบกพร่องต่อหน้าที่ มีความประพฤติเสื่อมเสียหรือหย่อนความสามารถ
	ข้อ ๕ ให้เพิ่มความต่อไปนี้เป็นข้อ ๗/๒ ของระเบียบมหาวิทยาลัยธรรมศาสตร์ว่าด้วย       กีรตยาจารย์แห่งมหาวิทยาลัยธรรมศาสตร์ พ.ศ. ๒๕๖๒
	“ข้อ ๗/๒ ในกรณีที่กรรมการผู้ทรงคุณวุฒิในคณะกรรมการว่างลงไม่ว่าด้วยเหตุใดและยังไม่มีการดำเนินการให้ได้มาซึ่งกรรมการแทนตำแหน่งที่ว่าง ให้คณะกรรมการพิจารณาคัดเลือกกีรตยาจารย์แห่งมหาวิทยาลัยธรรมศาสตร์ประกอบด้วยกรรมการเท่าที่มีอยู่
	ข้อ ๖ ให้เพิ่มความต่อไปนี้เป็นข้อ ๗/๓ ของระเบียบมหาวิทยาลัยธรรมศาสตร์ว่าด้วย       กีรตยาจารย์แห่งมหาวิทยาลัยธรรมศาสตร์ พ.ศ. ๒๕๖๒
	“ข้อ ๗/๓ ในกรณีกรรมการผู้ทรงคุณวุฒิในคณะกรรมการพ้นจากตำแหน่งก่อนครบวาระ   เมื่อได้มีการแต่งตั้งกรรมการแทนแล้ว ให้กรรมการที่ได้รับการแต่งตั้งแทนมีวาระการดำรงตำแหน่งเท่ากับวาระ     ที่เหลืออยู่ของผู้ที่ตนแทน แต่ถ้าวาระการดำรงตำแหน่งเหลืออยู่น้อยกว่าเก้าสิบวัน จะไม่ดำเนินการแต่งตั้ง  แทนได้
	ประกาศ   ณ   วันที่  ๒๕  พฤศจิกายน  พ.ศ. ๒๕๖๘

